Obri el període d'inscripció del curs de Monitor d'Oci i Temps Lliure del Consell dels Joves
22 gener 2024

## Obri el període d'inscripció del curs de Monitor d'Oci i Temps Lliure del Consell dels Joves22 gener 2024Última actualització: 22 gener 2024

![](../gestion/img/ed1271fc060a7041d148f5ef353e1b7d6445a7f0e765a9ddb5f5f97cc5d77f3a.jpg)  
  

La **regidora delegada de Joventut, Inma Rodríguez**; el **president del Consell dels Joves de Gandia, Adrià Ordines**, i el **vocal de l'associació, Cristian Trotonda**, han anunciat hui la nova edició del **curs de Monitor d'Oci i Temps Lliure Educatiu Infantil i Juvenil**.

  
Aquesta iniciativa es durà a terme **cada dissabte des del 3 de febrer fins a l'11 de maig** i tindrà lloc presencialment en l’Alqueria Laborde (carretera del Grau), **de 9 a 14 i de 15 a 20 hores**. Les persones interessades podran apuntar-se a la web de l’[**Escola d’Animació Ferrán Zurriaga**](https://acpv.cat/animacio/curs-de-monitor-monitora-dactivitats-de-temps-lliure-educatiu-infantil-i-juvenil-gandia/), que serà l’encarregada d’impartir el curs, **fins al pròxim 31 de gener**.

  
Entre altres coses, el contingut tractarà temes com la prevenció i resolució de conflictes, la creació i avaluació de projectes, la diversitat o la creativitat. Una vegada acabat, els assistents estaran capacitats per a realitzar activitats educatives i d'oci amb gent d'un determinat rang d'edat, i obtindran el títol expedit per l'Institut Valencià de la Joventut (IVAJ-Generalitat Jove).

  
El curs té un preu de **60 euros** i compta amb **places limitades**, de manera que admetrà als seus estudiants segons l'ordre d'inscripció. _«Considerem que és un preu assequible per a tres mesos de matèria i pensem que és una gran oportunitat per als qui estan començant a endinsar-se en el mercat laboral»_, ha assenyalat Ordines.

  
L'edil ha destacat aquesta _«bona mesura»_ i ha convidat a tots els joves a sumar-se al projecte. Finalment, tant el president com el vocal del Consell han agraït la col·laboració i el suport de l'Ajuntament de Gandia.